У рамках мерапрыемства была арганізавана маштабная выстаўка, дзе прэзентавалася беларуская сістэма адукацыі. Стэнд нашай краіны, які карыстаўся найбольшай папулярнасцю сярод замежных гасцей, ад арганізацыі БРСМ ладзілі Сяргей Таболіч і Уладзіслаў Равенка. Інтэрактыўныя пляцоўкі, фотазоны, спартыўныя сектары штодня наведвалі больш за 6 тысяч чалавек з іншых краін! Зносіны ў такім шырокім міжнародным фармаце дазволілі не толькі папрактыкавацца ў размоўнай англійскай, але і вызначыць найбольш цікавыя і актуальныя для замежнікаў напрамкі адукацыйнай дзейнасці нашай краіны.